RHAN 2

Gweithgareddau esempt – darpariaethau cyffredinol

Esemptio rhag yr angen am drwydded forol
4
1
Nid oes angen trwydded forol ar gyfer gweithgaredd a ymgymerir yng Nghymru neu yn rhanbarth glannau Cymru, sy'n weithgaredd esempt.
2
Mae gweithgaredd yn weithgaredd esempt i'r graddau—
a
y bo'n weithgaredd y mae'r erthygl hon yn gymwys iddo ; a
b
pan fo cymhwysedd yr erthygl hon i weithgaredd yn ddarostyngedig i amod a bennir yn Rhan 3, y bo'r amod hwnnw wedi ei fodloni mewn perthynas â'r gweithgaredd hwnnw.
3
Ond mae hyn yn ddarostyngedig i baragraff (4) ac erthygl 5.
4
Nid oes dim yn y Gorchymyn hwn sy'n gwneud gweithgaredd yn weithgaredd esempt i'r graddau y bo ymgymryd â'r gweithgaredd yn groes i gyfraith ryngwladol.
Mae Rhan 3 yn pennu'r gweithgareddau y mae'r erthygl hon yn gymwys iddynt.